﻿ ■ Teatrul Mic propunem un obiectiv, cerem asigurarea condiţiilor pentru a-1 atinge, şi Nede aici încolo toată răspunderea rămîne pe umerii noştri începe un joc de >f * încercare a puterii, îln care nu înving decît cei mai talentaţi, mai apţi, mai devotaţi, cei mai lucizi şi cei mai pasionaţi " în această angajare sobră pe un drum temerar a lui Radu Penciulescu, chrectorul Teatrului Mic, descifrăm o emoţie ce se refuză patetismului, dar pătrunde adînc în conştiinţa oamenilor de teatru în viaţa teatrală bucureşteană, apariţia Teatrului Mic se înscrie ca un eveni- ment, şi e de presupus că semnificaţiile care vor decurge din activitatea acestui nou ansamblu se vor arăta importante peste ani, cînd promisiunile din prolog vor fi cu consecventă duse pînă la capăt Momentul inaugural depăşeşte cu mult, prin premise şi perspectivă, indicele valoric al celor trei piese cu care şi-a celebrat deschiderea (Oricît ar părea de ciudat de Dorel Dorian, regia Radu Penciulescu, Vulpile de Lillian Helman, regia D D Neleanu, Doi pe un balansoar de W Gibson, regia Radu Penciulescu) însotim naş- terea Teatrului Mic cu îndreptătite speranţe Firesc, ne gîndim la echipă şi animator — cei doi termeni ai ecuaţiei din care poate rezulta o tribună artistică înaintată Asociem şi alte deziderate cu veche şi statornică circulatie în istoria bătăliilor şi dez- baterilor noastre — o gîndire şi o practică teatrală consecvent contemporană Chiar dacă, în primul său stadiu, noul teatru nu reprezintă încă o echipă sudată, creatoare, devotată pînă la capăt unei gîndiri artistice riguroase, el este de pe acum mai mult decît o promisiune Legea afinitâtii Fiecare promotie de staidenţi-vii'tori actori, viitori directori de scenă şi crea- tori de climat artistic a visat şi visează, de pe băncile Institutului, un teatru „al său", şi este gata să-1 creeze demonstrativ, pentru a exprima triumful adevărurilor în care crede, pentru a dovedi o intransigenţă artistică aptă să aducă o replică personală, creatoare, nouă în concertul artei contemporane mondiale Animatorul Teatrului Mic e unul din aceşti foşti studenti, nu de mult absolvent, dar de mult trecut de anii debutului, combatant pe frontul creării unui teatru contemporan, realist, angajat în tabăra artei socialiste în acest „joc de încercare a puterii" — în care înving neapărat „cei mai talentati, mai devotati şi mai pasionati", cei care refuză compromisul, care nu cedează în faţa tentaţiilor facile — s-a adunat, în jurul tînărului animator şi „director de conştiintă", o pleiadă de talente din promotii diferite, entuziaste şi capa- bile, lucide şi îndrăzneţe, dornice să realizeze, printr-un efort comun şi consecvent, un obişnuit program de creaţie Intîlnim în distributiile Teatrului Mic numele unor actori care pînă acum au ucenicit sau au strălucit pe scene diferite : Ion Marinescu, George Constantin, Victor 23 www cimec ro X *> , Oricît ar ipărea de ciudat" de Dorel Dorian De la stinga la dreapta : Eliza Plopcanu (Aurelia Vicspe), Tatiana Iekel (Letifia Dinu), Ion Marincscn (Horia Drăgan) şi George Coostantin (Nicolaewww cimec ro Rosca) Rebengiuc, Olga Tudorache, Leopoldina Bălănută, Gh Ionescu-Gion, Constantin Codrescu, Tudorel Popa, Tatiana Iekel, Eliza Plopeanu Simpla lor enumerare demon- strează elocvent ideea căutărilor pentru constituirea echipei Scena Teatrului Mic rămîne în continuare deschisă multor actori, după cum în realizarea spectacolelor vor fi solicitaţi diverşi directori de scemă (se află în plin lucru Crin Teodorescu, Vale- riu Moisescu, Ion Cojar), conform principiului inteligent că schimbul de actori şi regizori între teatre, circulaţia valorilor, nu contrazice idealul formaţiei omogene Dimpotrivă Un continuu circuit de talente stimulează, tonifică colectivul şi obligă nucleul de bază să stea în necontenită stare de alarmă faţă de rutină, „tipaje", como- dităţi ; aluogă soluţiile de compromis şi şovăielile în distributie, conferind prospe- time, varietate actoricească şi originalitate stilistică fiecărei montări Legea afinităţii pare să fie prima din decalogul Teatrului Mic Programul se defineşte în scenâ Programul Teatrului Mic se defineşte deliberat prin absenta unor puncte siste- matic expuse, metodic prefaţate, derogînd astfel de la obişmuintele care însotesc apariţia unor noi celule artistice : un referat doct, prevederi teoretice, dar care se des- tramă sau se sufocă la prima respiraţie a actorilor în scenă „Program ?" — spune directorul Teatrului Mic „Deocamdată nu avem şi nici nu putem avea Un program nu poate fi creat în afara rea'litătilor concrete Programul unui teatru se defineşte cu fiecare nouă montare şi în fiecare seară de spectacol " Necontenitul apel la concretul scenei, la acoperirea ideilor prin fapte ne situează în faţa unui punct de vedere carac- terizat prin modestie, mărturisind convingerea în eficienta muncii continue, ceea ce nu înseamnă practicism, lipsă de orizont şi de ambitii In scenă să căutăm deci cîteva din principiile şi trăsăturile artistice care încep a se defini ca proprii şi specifice noului teatru Ideea dramaticâ nu are nevoie de artificii Am auzit spunîndu-se că Radu Penciulescu nu stăpîneşte meşteşugul „prizei la public", nu ştie să stimuleze interesul spectatorului Nu cunoaşte stratageme şi retete sigure în obţinerea efectelor „tari", „teatrale" Intr-adevăr, în spectacolul său, cortina nu se ridică solemn, pregătind pe îndelete ritualul, şi nici nu cade fulgerător, închi- zînd între falduri deznodămîntul şi grăbind aplauzele publicului Ni se pare reconfor- tantă, semnificativă şi promiţătoare pentru destinul teatrului această demnă atitu- dine a creatorilor fată de public : refuzul falselor promisiuni, al trucurilor străluci- toare şi efectelor „trompe l'oeil", renunţarea la atracţioasele găteli din gablonz artistic Publicul îşi ocupă locurile în stal, cortina e ridicată şi pe scenă, făţiş, se aşazâ o recuzită minimă : o masă şi cîteva scaune Firesc, actorii intră în scenă şi specta- colul începe parcă pe nesimţite Replicile se leagă simplu, familiar, demitificînd „reprezentaţia", mimînd parcă o anumită indiferenţă pentru curiozitatea şi atenţia spectatorului Nimic solemn, nimic magic Reflectoarele atîrnă nemascate, ştăngile şi sîrmele stau la vedere, ca la orice repetitie Şi, treptat, în jurul panourilor îmbră- cate într-un vişiniu auster şi totodată cald, odihnitor, începe să se închege o iintensă încordare dramatică, tensiunea proprie primului spectacol din prima stagiune a Teatrului Mic Calitatea relatiilor umane Piesa Oricît ar părea de ciudat nu se detaşează izbitor şi singular în drama- turgia lui Dorel Dorian Nu surprinde prin noutatea expresiei şi totuşi, incontestabil, ea se situează pe uin plan artistic net superior scrierilor anterioare Oricît ar părea de ciudat continuă cidul investigaţiilor favorite ale dramaturgului în conştiiinţa şi destinele unei generaţii, prelungeşte sondajul în tipologia şi comportamentul acestei generatii : tînără şi totodată matură, intrată în viaţă direct în înfruntările revoluţio- nare ale ilegalitătii, formată, modelată pe şantierele constructiei socialismului şi oţe- lită în munca paşnică diurnă, în cadrul unor bătălii mai putin spectaculoase, cu atît 25 www cimec romai dramatice cu cît se petrec în adîncurile conştiinţei In piesă regăsim tipurile de eroi cu care ne-a familiarizat scrisul lui Dorel Dorian Temperamente robuste, opti- miste, structuri analitice, pasionate de introspecţii şi autocontrol, caraclere surprinse de obicei de autor îintr-un moment critic de maximă tensiune, oricum într-o continuă fierbere a conştiinţei Şi aici, ei sînt intelectuali, intelectuali ai vremii noastre, cres- cuţi în anii puterii populare Eroii lui Dorian au capacitatea de a transfera mari valori etice asupra unor obişnuite obligaţii cotidiene, de a emoţiona prin nobieţea aliajului sufletesc, în care conştiinţa şi luciditatea înlătură exaltarea goală Ca tipologie dramatică, regăsim aici o atnumită schemă a caracterelor proprie pieselor anterioare : femeia activă şi trează, adevărat tovarăş de viaţă, într-un con- tinuu post de observaţie al „avariilor" morale ; alături de ea, un bărbat — de obicei un intelectual cu complexe sufleteşti, de oele mai multe ori pe banca aouzării în juriu, cîţiva „bătrîni", cu o impetuoasă tiinereţe morală, plimi de îmţelepciune şi far- mec, judecători intransigenţi dar înţelegători ai problemelor celorlalte generaţii Ado- lescenţi, băieţi sau fete (Cernica, Pandele, Aurelia Viespe), au o comună graţie morală, un haz candid şi o puritate gravă, amestecînd visările romanţioase cu analizele exacte, înflăcărarea cu un acut simţ al umorului Aşadar, cu aceste personaje, familiare spectatorilor, şi-a construit Dorian noua piesă Eliberată de rigorile metaforei dramatice, care duceau uneori la artificialitate, la o aşezare asimetrică a planurilor, dispuse în complicate racursiuri, construcţia ei simplă constituie un cîştig al autorului în raport cu măiestria dramaturgică Dezba- terea, ancheta care se operează acum, au o deosebită semnificaţie, „delictul" fiind de un îinalt ordin moral Ca în toate pie&ele lui Dorian, se discută calitatea relaţiilor umane Acum, problema suspiciunii şi repercusiunilor ei în formarea unui om Scriito- rul descifrează cu pasiune şi minuţie raporturile încîlcite şi alterate dintre un individ tarat de obsesia neîncrederii şi colectiv, dintre el şi femeia iubită, operînd o analiză strînsă în faţetele diverse ale problemei Tema este intens dramatică şi contempo- rană Suspiciunea, maladie specifică, catalogată în inventarul manifestărilor şi com- portamentelor insului dintr-o societate ostilă omului, se alătură izolării, singurătăţii, angoasei, neliniştii, disimulării, şi e imcompatibilă cu climatul moral al lumii socia- liste într-o epocă de cruciale transformări istorice, de ataşamente la o cauză sau renunţări la un ideal, studiul raporturilor omeneşti e de o stringentă actualitate Pole- mizînd cu o stare de spirit din care s-au hrănit mult timp teatrul şi proza modernă contamporană — fiindcă tema însingurării şi a neputinţei de a comunica ocupă un mare capitol în istoria conştiinţei europene în secolul XX —, Dorel Dorian demon- strează că în climatul societătii noastre nu se poate convieţui şi inu se poate munci decît dacă acest virus al neîncrederii este distrus Eroii lui ripostează violent, opu- nînd morala încrederii, a cinstei, a solidarităţii, unei întregi literaturi ce a oglindit diformităţile etice ale unei lumi infectate de agenţii patogeni ai suspiciunii Pentru a ilustra tema, Dorel Doriain a pus fată în faţă pe inginerul Horia Drăgan, fiul comu- nistului Aximte, arestat de agenţii Sigurantei în 1944, şi pe Nicolae Roşca, fostul lui comandant pe şantierele construcţiei, coleg de facultate, în sfîrşit, superiorul său, venit azi să-i verifice proiectul Horia Drăgan bănuieşte că Nicolae Roşca i-a trădat tatăl Bănuiala încolţită cu 20 de ani în urmă a crescut, s-a întărit, înăltînd în jurul celui care o nutreşte un zid de închistare şi izolare, de neîncredere în oameni, o tendinţă spre degradarea tuturor valorilor morale, o pornire spre scepticism şi cinism După 20 de ani, pentru a treia oară, cei doi se întîlnesc şi, din tncordarea iintensă dintre ei, descoperim rădăcinile conflictului, ajuns la apogeu şi pretinzîndu-şi rezolvarea în această piesă dedicată denunţării neîncrederii, autorul demonstrează drama celui care bănuie şi e ros de suspiciuni, şi nu a celui bănuit, inversînd aşadar termenii obişnuiţi ai unei asemenea probleme El analizează reacţiile prirnare şi ramificatiile lor, prezente şi îndepărtate, des- compune o înitreagă ecuaţie din problema suspiciunii, dar nu izbuteşte să acopere întotdeauna ipostazele teoretice cu fapte concludente dramatic încorporate Deşi febrilă şi bogată în mişcări strîns înlăntuite în spaţiul şi timpul unitar al dramei (o ► „Oricît ar părca dc ciudat" de Dorel Dorian Sus, stinga : Ion Marintscu (Horia Drăgan) ţi Tatiana Iekel (Letitia Dinu) ; sus, dreapta : George Constantin (Nicolae Roşca) şi Tatiana Iekel (Letiţia Dinu) ; jos : Crastantin Codrescu (Alexe Munteanu), Eliza Plopeanu (Aurelia Viespe) si Stamate Popcscn (Albu Mihai) 26 www cimec ro www cimec ro „Doi pe un balansoar" de William Gibson Leopoldioa Balanuţa (Gittel) >i Victor Rebenginc (Jerry) în două momente din specta- col noapte în casa inginerei Letiţia Dinu), piesa este totuşi lipsită de acţiuni dramatice, de fapte scenice relevante în sprijinul ideii Repercusiunile suspiciunii, dramele care pot fi declanşate de o asemenea boală, distrugînd bolnavul sau pe cel împotriva căruia sînt îndreptaţi viruşii, nu apar îmsă în scenă ; de aici senzaţia că acţiunea treneazâ, nu progresează După ce trece de prima zoină a neîncrederii, stabilind relaţia încor- dată dintre cei doi protagonişti, piesa inu forează mai departe, în adînc, pentru a desco- peri fapte, consecinţe, aducînd doar prin aluzii ecoul lor îndepărtat Leit-motivul „oare Nicolae Roşca a trădat ?" se repetă pînă la obsesie, dar argumentele drama- tice pro sau contra se strîng numai în jurul lui Drăgan, deoarece nimeni nu pune la îndoială cinstea lui Roşca Poate teama autorului de a împinge ciocnirea pînă la demonstrarea consecinţelor capitale, tragice ale acestei relatii, deci neangajarea în evenimente dramatice dureroase şi elocvente, ne creează un sentiment de insatis- facţie In fata spectacolului însă, acest sentiment se şterge, se topeşte, alungat de o tensiune dramatică ce ajunge uneori pînă la „suspense" Dinamica stărilor sufle- teşti are expresivitate, ea emoţionează şi împinge spectatorul la urmărirea pasionată a evenimentelor, mai bine spus, a stărilor psihice Montarea lui Radu Penciulescu se refuză deliberat patetismului, emotiilor facile Simplitatea expresiei, renunţarea la culoare pentru punerea în valoare a ideii se bazeazâ pe inteligenţa şi receptivitatea publicului, pe initeresul lui faţă de dezbateri şi discuţii scenice, prezentîndu-le voit în această expresie „nudă", sensibil corespun- zătoare structurii piesei Radu Penciulescu goleşte scena, înlătură actiunile şi obiec- tele de prisos, dîmd relief şi forţă dramatică înfruntării dintre idei ; idei caire capătă scenic dimensiuni caracterologice El nu apelează la momente comice pentru a „salva" 28 www cimec roscenele grave, dă alternanţei dintre gravitate şi haz autenticitate artistică Nu face apel la decor şi costume pentru a îmbogăţi plastica scenei (îm paranteză spus, nu ne explicăm de ce costumele feminine ale Adrianei Leonescu sînt urîte, lipsite de gust, neinspirate ) Frumuseţea reprezentaţiei derivă din geometria mizanscenei, din arhi- tsctura emoţiilor, din fluxul de gîndire care emană, cu o sobră şi elegantă simplitate în scenă însă, regizorul dispare cu totul, lăsînd loc actorilor Brecht spunea că destrămarea iluziei scenice e de neînţeles pentru soriitorul care nu e în stare s-o creeze ; aceste cuvinte se pot aplica spectacolului în aparenta destrămare a ficţiunii scenice, în renunţarea la amănuntele de viaţă care umplu, de multe ori, spaţiul de joc fără să creeze viaţă, şi dimpotrivă, în consecventa dezbatere- convenţie găsim marele coeficient de teatralitate al spectacolului Draxnatismul, tensi- unea derivă dim laconismul înfruntării, din reţinerea gesturilor în scena finală, cele opt personaje stau adunate în jurul mesei Tac, într-o savantă nesimetrie şi conven- ţional firească aşezare, aşteptînd un răspuns la o înitrebare care piuteşte în aer de la prima replică Această tăcere cuprinde o încordare densă, o presiune aproape insuportabilă, la care fiecare personaj reacţianează conform logicii caracterului său Teatru de trăire ? De reprezentare ? Ce metode ale realismului scenic foloseşte regi- zorul în construirea acestei anchete morale ? Subordonarea imediată a tuturor mijloa- celor de expresie ideii dramatice, mobilizarea nenumăratelor nuanţe psihologice în sprijinul conflictului în scena goală, actorii singuri creează adevărul piesei, concretul individual şi social, ţes atmosferă, orele conflictului, încît noi simţim palpitul vieţii „Tabloul este gata cînd s-a şters ideea" — nota undeva Braque ; acest adevăr 1-am simţit în spec- taco] cînd tema suspiciunii, subiectul discuţiei se îndepărtează, înlocuite fiind cu oglindirea emoţionantă a unor relaţii autentice, complexe dintre oameni, care trăiesc şi muncesc alături, azi, aici Meditafie pe tema singurâtâfii ,,Un decor adevărat reprezintă un mare sentiment dramatic" Ne-am gîndit la această fină observaţie a lui Jouvet, în faţa decorului conceput de Teodor Constanti- nescu, penti'u piesa Doi pe un balansoar de William Gibson Două siluete, el şi ea, cu spatele la public, nemişcate, fiecaxe pe practicabilul care-î delimitează încăperea, tac Sînt dansatoarea Gittel Mosca (Leopoldina Bălă- 29 www cimec ronuţâ) şi avocatul Jerry Ryan (Victor Rebeingiuc), doi oameni pierduţi printre cele 14 milioane de locuitori ai New York-ului, singuri, fiecare în camera lui, în micul şi strîmtul lui univers ; soneria telefonului, care va zbîrnîi, stabilind o legătură magică — apropierea —, încă nu s-a declanşat Pereţii care despart cele două camere, situate la cîteva mile depărtare, nu există şi pe podeaua scenei, ce sclipeşte cu luciri meta- lice şi îngheţate, se reflectă, ca răsturnate în apa unui lac pustiu, siluetele uriaşilor «gîrie-mori desenaţi pe fundal Liniile verticale fug în jos, se pierd atingîndu-se sinuos undeva, nevăzute ochiului Scena goală e înconjurată de panouri albe, pe care sînt schiţate clădirile înalte, podurile aeriene „de vis", stîlpii de telegraf şi acoperişurile Desenele dau senzaţia de real şi ireal, de vis şi adevăr în această pădure de ziduri, în care tumultul omenesc, îngrămădirea trupurilor, vîrtejul de patimi şi interese — într-un cuvînt, oamenii — par înecate, se desfăşoară o simplă, banală şi tristă poveste de dragoste Nu ştiu dacă acesta este unicul decor valabil pentru piesa lui Gibson, ale cărui indicaţii riguroase deseriu, cu infinite detalii, cele două camere, cu specificul şi obiec- tele lor, insistînd asupra mirosului lăzii de gunoi din faţa camerei lui Gittel şi a inva- ziei de ploşniţe din odaia lui Jerry Desigur, s-ar fi putut monta în scenă cele două camere, fiecare aruncată într-o altă periferie a metropolei, scările de incendiu care duc spre ele, s-ar fi putut umple fundalul cu zgomotele străzii ; s-ar fi putut recrea ambianta exactă a fiecărui loc de joc Dar nu despre felul în care trăiesc eroii a vrut regizorul sâ vorbească, montînd Doi pe un balansoar Nu o „felie de viaţă" de peste ocean 1-a preocupat Pe marginea situaţiei dramatice a piesei în două personaje, a dramei unei iubiri ce nu se poate împlini, Penciulescu ne-a vorbit despre singurăta- tea omului în „oraşul tentacular", despre imposibilitatea comunicării reale într-o lume indiferentă, chiar duşmănoasă faţă de omul simplu Prin decor, imaginea scenică exprimă, cu o elocvenţă admirabilă, această idee, pătrunzătoarea poezie drama- tică Piesa lui W Gibson a cunoscut, după premiera ei newyorkeză (1957), o senza- ţională carieră internaţională, cei doi fiind interpretati de mari vedete ale scenei şi ecranului, printre care cităxn pe Anne Bancroft, Shirley Mac Laine Annie Girardot, www cimec ro Olga Tudorache (Regina) în „Vulpile" de Lillian Hclman Lavrova, Marcello Mastroianni, Jean Marais, Robert Mitchum, Henri Fonda etc Direcţia de scenă a fost semnată, printre alţii, de Peter Brook şi Luchino Visconti Imensul succes al unei piese de dragoste — cînd variaţiile pe această temă abundă şi, în afara dialogului în doi, nu găsim îindrăzneli de stil, inovaţii de tehnică drama- turgică — se explică prin adevărul de viaţâ exprimat, prin profundul umanism al scrierii Piesa e adevărată ca un film neorealist şi vorbeşte despre dragoste fără ca eroii să rostească vorbe de iubire, are un dramatism nespectaculos, e bogată în notaţii şi reacţii psihologice Regizorul a potenţat, a adîncit chiar sensurile ei, demon- strînd, prin jocul deopotrivă de eohilibrat şi de nuanţat al Leopoldinei Bălănuţă şi al lui Victor Rebengiuc, dezechilibrul unei iubiri într-un univers imperfeet, contra- timpurile dragostei, instabilitatea traiului, zadarnica fugă după o Clipă de echilibru — imposibila tentativă de a opri o clipă balansoarul ce se leagănă, suspendat întrmn ocean al singurătăţii umane, sub un cer senin şi nepăsător Inegal ca valoare artistică (criticul dramatic al ziarului „New York Times" observa că „asemenea balansoarului piesa balansează între strălucire şi mediocritate"), dialogul newyorkez prilejuieşte un spectacol de mari satisfacţii estetice, o reprezentaţie cu totul memorabilă Actorii par a erea spontan, seară de seară, evenimentele dramatice, parcurgînd, cu o emo- tivitate lucidă, singurătatea, izolarea, căutările, întîlnirea, despărţirea In afara celor două personaje, un rol hotărîtor în spectacol îl ocupă invenţia lui Alexander Graham Bel'l, telefonul, accesoriu indispensabil dragostei moderne, care aduce aici cea de-a treia prezanţă, soţia lui Jerry Ryan Construcţia piesei, modalitatea ei dramatică, ataşată amănuntului de viaţă detaliului, ar fi pemnis şi o altă tratare sceinică, de un „realism" în înţelesul îngust al cuvîntului, cu etalarea obiectelor cai'e înconjoară viaţa celor doi Ca şi în cazul piesei lui Dorian, Penciulescu a şters şi aici detaliile, ti^ansferîndu-le în gesturi şi atitudini Mica dramă a balansoarului capătă o tulburătoare profunzime, o strălucire de poem teatral Ne-am întrebat de ce a ales Radu Penciulescu această piesă Pentru faima ei, prevăzînd — aşa cum s-a şi întîhiplat — un mare succes de public ? Credem că nu pentru latura ei uşor melodramatică, ce invită spectatoarele la suspim şi spectatorii la sceptice clătinări ale capului Dimipotrivă Spectacolul optează pentru poezia tristă, amară, invită la meditaţii profunde şi, fără îndoială, prin generoasele parti- turi actoriceşti, oferă interpreţilor posibilitatea unor desfăşurări ample, într-un regi- stru larg spectacular Regizorul a imprimat oscilaţiilor şi relaţiilor celor doi eroi 31 www cimec roun sens mult mai adînc şi mai grav decît a voit, poate, chiar autorul Se meditează asupra unei zone importante din viaţa cantemporană, căoi piesa, peste structura ei ,,de cameră", a devendt o dezbatere gravă : despre singurătate, despre înfiorătoarea izolare a unui cuplu, într-un fantastic pustiu ultracivilizat, „unde nimeni nu aude cînd strigi după ajutor " La început, odată cu ridicarea cortinei, pe scenă creşte, vertiginos, întregul fundal După plecarea definitivă a lui Jerry (Victor Rebengiuc), decorurile încep treptat să alunece, zgîrie-norii cufundîndu-se parcă pentru totdeauna în luciul îngheţat al pardoselii Gittel rămîne într-un pustiu imens şi în scenă coboară de sus ştăngile şi reflectoarele, amintindu-ine că sîntem la Teatrul Mic, unde orice piesă este o invitaţie lucidă la reflecţie asupra destinului omului în societatea contemporană Actorii, fafâ în fafâ Se discută mult, dar prea puţin în raport cu complexitatea şi importanţa reală a temei, despre mijloacele de expresie ale artei actorului, despre cerintele teatralitătii şi realismul psihologic, despre trăsăturile contemporane în joc şi veridicitatea artistică etc etc In această ordiine de idei, creaţiile actorilor de la Teatrul Mic sînt pre- tioase Teatrul Mic nu este încă o echipă, dar tinde spre aceasta şi, ceea ce este deosebit de important, interpreţii cristalizează echipa fiecărui spectacol Sub semnul afinităţii şi al unei aceleiaşi conceptii despre teatru se stabilesc relaţiile piesei Oricît ar părea de ciudat Iată-i, fată în fată, pe Ion Marinescu (Horia Drăgan) şi George Gonstantin (Nicolae Roşca) Ambii creează caractere puter- nice, de neconfuindat, dîndu-le masivitate şi justificînd conflictul Ion Marinescu a imprimat un contur psihic cu totul singular eroului său Horia Drăgan nu are însemnele exterioare ale „negativului" Tînărul inginer se arată leal ; seriozitatea şi gravitatea lui crispată vin dintr-o adolescenţă tulburată de mari evenimente sociale şi deviată de o educaţie seismică Acest Horia Drăgan poartă o tneeontenită tristete, se'mnul distinctiv al eroziunii lui morale fiind durerea, rictusul însinguratului încer- carea de a4 şantaja pe Nicolae Roşca e joc sau hotărîre ? Ce vrea Drăgan, să-i verifice cinstea sau să-1 mituiască cu adevărat ? Nu ne dăm seama, Ion Marinescu joacă „acoperit", mişcîndu-se cu subtilitate pe fragilul hotar dintre poză şi since- ritate, aşa cum cer datele rolului Suspiciunea şi necesitatea de a afla probe au devenit un viciu, o a doua natură, de care Horia Drăgan se va debarasa treptat şi greu Comunicarea actorului cu partenerii este intensă, proprie de altfel tuturor protagoniştilor Nicolae Roşca al lui George Constantin descinde din Pavel Proca ; actorul ina adăugat lumini temperamentale caracteristice lmportante în jocul lui de azi sînt nu replicile, ci tăcerile Nu afirmaţiile, ci gînduriie, nu gesturile, ci repri- marea lor George Canstantim le-a desenat elocvent Izbucnirea lui violentă „trebuie să fim cinstiti" răsună, culminaţie a dramatismului, constituindu-se într-un moment de autentică şi valoroasă surpriză a spectacolului După o lungă absenţă, Tatiana Iekel reapare în rolul Letitiei Dinu, o altă Domnica Rotaru, maturizată, asprită de flacăra unei iubiri chinuite Rolul ei are o diagramă mai puţin febrilă şi Tatiana Iekel îl impune printr-un farmec psihic propriu, un echilibru moral şi o sensibilitate corectată de simtul răspunderii O compozitie remarcabilă creează Constantin Co- drescu (Alexe Munteanu), potentînd un roi episodic ca prezentă Oboseala lui activă e înduioşătoare şi comică, pitorescul slujeşte relevării unui „erou al zilelor oioastre", deşi nici un atribut pompos nu se potriveşte personajului şi strălucirii cu care el a fost creat Şi Boris Ciornei, vechi activist de partid în piesele lui Dorel Dorian, îşi înnoieşte de data aceasta tiparele, nu numai prin vîrsta personajului (bătrînul Catrina), ci şi prin ţinută şi expresie în rolul adolescentei Aurelia Viespe, puştoaica ce visează o mare iubire, strigînd către cele patru zări „Hei, omule, te caut!", Eliza Plopeanu aduce candorile hazlii şi întelepciunea suavă a eroinei, apeiînd însă mai mult la comic decît la ingenuitate Cuplul pe care îl realizează cu Stamate Popescu (inginerul poet Albu Mihai) se situează uneori în afara tonalitătii spectacolului De pildă, în scena „balconului", unde o anumită doză de poezie livrescă, ce mai persistă în lim- bajul eroilor lui Dorel Dorian, acoperă sentimentele, sufocînd emotia Marea revelaţie a acestui spectacol este solidaritatea actoricească, coeziunea scenică, întelegerea armonioasă între interpreti 32 www cimec roPe alte ooordonate de expresie comunică protagoniştii din Doi pe un balansoar Dublul recital este un dificil examen actoricesc şi legile lui sînt severe Leopoldina Bălănuţă şi Victor Rebengiuc, la prima lor întilnire în scenă, au devenit un cuplu ce se impune Rolul Gittal Mosoa diferă foarte mult de tot ce a realizat pînă acum Leopoldina Bălănuţă Este o partitură dramatică atractivă, complicată şi în afara obişnuitelor „emplois" ; Gittel Mosca nu este un caracter în sensul clasic, rigid, al noţiunii, ci o personalitate, adică o structură complexă, originală, cu o linie personală şi unică de conduită Creaţia Leopoldinei Bălănuţă pare să tîşnească spontan din fantezia creatoare a artistei Fiecare gest şi fiecare intanaţie, minuţios elaborate, impresionează Modestei dansatoare Gittel, Leopoldina Bălănuţă i-a dat o mişcare nervoasă, unduiri neaşteptate, o plastică surprinzăitoare, expresivă prin necontenitele ei treceri de la o stare la alta — şi savant armonizată cu vocea : cînd subtire, aeriană, fluidă, cînd monotonă, cu inflexiunile vulgare ale micii mahalagioaice din Bronx Creaţia lui Vietor Rebengiuc e mai puţin spectaculoasă, dar portretul lui Jerry Ryan nu se şterge uşor din mintea spectatorilor Victor Rebengiuc, acest tip de actor „modern", ce s^a impus mult în film, cîstigînd o experienţă pozitiv valorificată aici, «u se sfieşte să fie emotionat, îndrăgostit puţin melodramatic, nu-i e teamă de gestul desuet de a săruta telegrama venită de departe Feţele duble ale personajului se arată spectatorilor, cu subtilitate şi rafinament Cînd gîndurile-i rătăcesc spre Omaha $i spre fata pe care a iubit-o în tinereţe, îngînarea unui blues la o trompetă îndepărtată se suprapune perfect zîmbetului lui trist şi privirii uşor absente Mimînd bucuria, trainsformînd o masă în doi într-un adevărat banchet, ascunzându-şi gîndurile în fata lui Gitteil, el îşi schimbă vocea, îşi accelerează debitul, disimulînd, sub o veselie tristă, sub un antren jalnic, nervozitatea, nehotărîrea Fiecare la alt capăt al balan- soarului, Rebengiuc şi Bălănută transmit, cu o mare putere de sugestie, însingurarea acestor nefericiti eroi din zilele noastre, înţelegerea fugară şi tristele bucurii ale dragostei ratate * * * O altă creatie care a strălucit la deschiderea Teatrului Mic aparţine Olgăi Tudorache în Vulpile de Lillian Helman După propria ei mărturisire, personajul pe care-1 interpretează nu intră în categoria rolurilor reprezentative pentru prograimul ce şi-1 propune Teatrul Mic, „dar mă pasionează acest spectacol şi acest rol, de culmi- natie a teatrului psihologic ; el mi-a dat mari satisfacţii artistice Una dintre ele este întîlnirea pe scenă cu Ionescu-Gion Poate şi pentru asta îmi place atît de mult rolul Reginei Ell îmi oferă posibilitatea să vehiculez cu plăcere şi inteligenţă acea minge de ping-pong ce o reprezintă replica între mine şi partener, îmi permite de fiecare dată să stabilesc noi relaţii în scenă, sondînd tot mai adînc în adevărurile psihologice Este un avantaj pe care ţi-1 oferă teatrul realist " In repertoriul Teatrului Mic, Vulpile se încadrează în titlurile moştenite de la predecesorii acestei formatii Fără a fi o piesă de aotualitate sau semnificativă pentru directiile dramaturgiei americane contemporane, Vulpile — aparţinînd unei alte epoci literare — se bucură de o apreciabilă notorietate Lillian Helman este un nume cunoscut în teatrul american şi în ajunul celui de-al doilea război mondial, în „pe- rioada Saroyan", a avut şi ea trena ei de glorie Scrisă în anul 1939, Vulpile a consti- tuit, la vremea ei, o proaspătă şi inedită demascare a unei lumi şi a unei atmosfere Lillian Helman dezvăluie critic interesele meschine, rapace, care dirijează acţiu- nile unui clan familial din Sud, mînat de pofta îmbogătirii, smulgînd masca convenien- ţelor sociale, aparenţa dragostei dintre membrii familiei Personajul care polarizeazâ actiunea, captînd în jurul lui destinele şi declanşînd deznodămîntul dramatic, este Regina Giddens Olga Tudorache aduce un puternic suflu dramatic în acest rol şi-i luminează unghiuri nebănuit de tragice Deşi acţiunea se petrece la începutul seco- lului nostru, structura morală a Reginei poartă stigmatele eroilor cinici şi disperaţi cu care ne-a obişnuit literatura americană postbelică şi interpreta a dat acest contur psihic actual eroinei, care caută, într-o lume iremediabil pierdută, sâ-şi salveze, cu orice mijloace, mica ei parcelă de fericire Jocul Olgăi Tudorache are o mare fortă scanică Acest personaj sinistru iradiază farmec, elegantă în josnicie, o distinctie în rapaci- tate Regina stă mereu la pîndă, avidă de profituri, dar avînd aerul că nu o inte- resează nimeni şi nimic în egală măsură, regizorul D D Neleanu a urmărit relatiile dintre celelalte personaje Cu un sobru relief se detaşează Gh Ionescu-Gion- 3 — Teatrul nr 2 33 www cimec roHorace Lupta surdă dintre el şi Regina are uin dramatism profund şi o brutalitate înspăimîntătoare, sub aparenţa politeţei şi civilizaţiei Revelatoare ni se pare scena ultimei dispute dintre cei doi soţi, cînd Regina îl lasă pe Horace să moară, răzbu- nîndu-şi umilinţa de a-i fi cerşit un ajutor băinesc Actorii (notăm, de asemeni, pe Tudorel Popa şi Corina Constantinescu) dau piesei sensurile ei contemporane, prelun- gindu-i adevărul pînă în zilele noastre ; de aceea, ni se par neavenite modernizările forţate, costumele şi mobilierul modern, inspirat din ultimul număr „Domus", ca şi orchestraţia muzicală şi schiţele coregrafice (se dansează twist) ; nu ele aduc în zilele noastre sensurile piesei, ci actorii Punctele cardinale ale repertoriului Modestele afişe care au împînzit oraşul cu proiectele Teatrului Mic anunţă, pentru această stagiune inaugurală, alte patru titluri Fără a anticipa asupra valorii reprezentatiilor, credem că ele întregesc un peisaj de gîndire teatrală şi favorizează meditaţia asupra experienţelor epocii moderne In repertoriul Teatrului Mic, Jocul ielelor de Camil Petrescu sună programatic întrebările şi răspunsurile, căutările, victoriile şi înfrîngerile eroilor, care au răsunat în primele spectacole ale noului teatru, îşi găsesc un corespondent tulburător şi neaşteptat în conştiinţa eroului lui Camil Petrescu Nu ne imaginăm această piesă decît pe scena unui teatru preocupat de problemele conştiintei contemporane şi de viata ideilor, angajat în reconstituirea unor climate etice şi sociale, pasionat de dialog şi polemică Aspiraţia spre ideal şi spiritualitate a eroilor lui Camil, furia împotriva iresponsabilităţii lumii burgheze se alătură temelor groteşti şi răsucirilor absurde ale eroilor lui Caragiale şi Ionescu, din alt spectacol al teatrului (schiţe de Caragiale şi Cîntăreaţa cheală de Eugen Ionescu) Vedem în această succesiune o radiografie a unei lumi, realizată pe plăci diferite Camil Petrescu, Caragiale şi Ionescu pe aceeaşi scenă presupun o echipă aptă să răspundă complexelor cerinţe ale acestor mari gînditori ai teatrului Explozia caracterelor, dizolvarea limbajului, mecanica, stereotipia gesturilor, revelatorii pentru un absurd social denuntat de Caragiale în epoca lui, acuzat de Ionescu azi, ridică actorului dificile probleme de tehnică, de revizuire a mijloacelor de expresie, de dicţie şi mdşcare, solicitări care, neîndoios, se vor constitui în expe- riente importante în evoluţia teatrului Ideea alinierii îintr-un repertoriu a acestor viziuni dramatice aparent antinomice tinde să reliefeze rădăcina comună care le leagă, şi anume punctul de vedere al unor mari creatori, despre o lume crepuscu- lară în acest context, la confluenta unor stiluri dramatice deosebite şi totodată semnificative pentru dramaturgia contemporană, se adaugă pregătirea unor specta- cole de poezie, în care versul să fie definitiv încorporat expresiei scenice Ne vom întîkii astfel cu Nicolae Labiş „luptînd cu inertia", cu miracolul spiritului său apar- tinînd cert generaţiei care animă Teatrul Mic Versurile lui Nicolae Labiş, idealul său ardent revolutionar se vor încrucişa cu „Spectacolele" şi „Cuvintele" lui Jacques Prevert, ce demontează insolit lumea în care circulă eroii iui Ionescu şi Caragiale Deci, dialogul continuă Se desenează, aşadar, o hartă a gîndirii şi sensibilitătii contemporane, trecîn- du-se de la un pol la celălalt, parcurgîndu-se paralele şi meridiane, în investigarea celor mai interesante peisaje psihologice, intelectuaie şi sociale Diversitatea acestor preocupări, cărora li se adaugă un spectacol de farsă medievală, pentru început, un Shakespeare, mai tîrziu, completează un program armonios şi exigent, angajînd resur- sele întregii trupe, care a acceptat cu modestie să înveţe, să intre la şcoala studiului colectiv, să exeoute un antrenament absolut necesar pentru reînnoirea mijloacelor de expresie, pentru definitiva înfrîngere a inerţiei, şablonului şi indife- rentei funcţionăreşti Deoarece Teatrul Mic tinde să devină o echipă Mira Iosif www cimec ro